**องค์ประกอบหลักของการถือศีลอด**

أركان الصيام

< تايلاندي**ไทย** – Thai - >



**มุฮัมมัด บิน ศอลิหฺ อัล-อุษัยมีน**

محمد بن صالح العثيمين

🙠🙣

ผู้แปล: อัสรัน นิยมเดชา

ผู้ตรวจทาน: ซุฟอัม อุษมาน

**ترجمة: عصران نيومديشا**

**مراجعة: صافي عثمان**

**องค์ประกอบหลักของการถือศีลอด**

**คำถามที่ 134:**

ท่านชัยคฺครับ อะไรคือองค์ประกอบหลักของการถือศีลอด ?

**คำตอบ:**

การถือศีลอดมีองค์ประกอบหลักเพียงข้อเดียว นั่นคือการแสดงออกถึงการเคารพภักดีต่ออัลลอฮฺ ด้วยการงดเว้นทุกการกระทำที่ส่งผลให้การถือศีลอดใช้ไม่ได้ โดยมีกำหนดเวลาตั้งแต่แสงอรุณ (ฟัจญ์รฺ) ปรากฏขึ้นกระทั่งตะวันลับขอบฟ้า แสงอรุณในที่นี้หมายถึงแสงอรุณระยะที่สองไม่ใช่แสงอรุณระยะแรก โดยแสงระยะที่สองนั้นแตกต่างจากแสงระยะแรกในสามจุดด้วยกันคือ

**จุดแรก** แสงอรุณระยะที่สองนั้นจะปรากฏให้เห็นที่ขอบฟ้าในแนวตั้งจากทิศเหนือไปสู่ทิศใต้ ในขณะที่แสงระยะแรกนั้นจะมองเห็นเป็นแนวนอนจากทางทิศตะวันออกไปยังทิศตะวันตก

**จุดที่สอง** แสงอรุณระยะที่สองนั้นเมื่อปรากฏให้เห็นจะสว่างชัดขึ้นเรื่อย ๆ ไม่มืดอีกต่อไปกระทั่งดวงอาทิตย์ขึ้น ต่างจากแสงอรุณระยะแรกที่จะค่อย ๆ มืดลงหลังจากที่มีแสงสว่างปรากฏขึ้น

**จุดที่สาม** แสงอรุณระยะที่สองจะอยู่ในแนวขนาบต่อเนื่องกับขอบฟ้า ในขณะที่แสงระยะแรกนั้นจะมีเงามืดคั่นกลางระหว่างแสงอรุณกับขอบฟ้า ทั้งนี้แสงอรุณระยะแรกนั้นไม่มีผลใด ๆ ต่อข้อปฏิบัติทางศาสนบัญญัติ ไม่อนุญาตให้ละหมาดฟัจญ์รฺ(ศุบห์) และไม่ถือเป็นเวลาเริ่มต้นของการงดอาหารสำหรับผู้ที่จะศีลอด ต่างจากกรณีของแสงอรุณระยะที่สอง

